kardosdrur/scandi-wiki huggingface dataset:
Kostjantynivka

Kostjantynivka (, ; , også kendt som Kostyantynivka eller Konstantinovka) er en industriby i Donetsk oblast (provinsen) i det østlige Ukraine, ved floden . Administrativt er den  en By af regional betydning.  Byen har en befolkning på omkring 68.792 (2021), og fungerer også som administrativt center i Kostjantynivskyj rajon.

Historie 

Kostjantynivka blev grundlagt i 1870 af godsejer Nomikossov, der navngav bosætningen til ære for sin ældste søn, Kostiantyn. I begyndelsen af 1900-tallet udviklede Kostjantynivka sig til en industriby, og fik senere byrettigheder (1926). I 1932 blev Kostjantynivka en selvstændig kommune.

I midten af april 2014 blev byen indtaget af pro-russiske separatister under de igangværende uroligheder i Østukraine. Byen blev generobret af ukrainske kræfter den 7. juli 2014 sammen med Druzjkivka. Den 16. marts 2015 dræbte en ukrainsk pansret mandskabsvogn en otte-årig pige i byen. hændelsen udløste optøjer blandt beboerne, hvoraf mange er imod tilstedeværelsen af de ukrainske tropper.

Ruslands invasion af Ukraine 2022 
Fra den 24. februar indledte russerne deres invasion af Ukraine. I de første timer af krigen blev Kostjantynivka ramt af missiler, der var rettet mod en lokal militærbase. Området blev lejlighedsvis beskudt og bombarderet i løbet af Ruslands "første fase" af sin invasion. Kostjantynivka blev udsat for flere bombardementer i krigens "anden fase", hvor russerne koncentrerede deres angreb mod den østlige del af Ukraine. Kostjantynivka blev udsat for kraftig beskydning og missilangreb, der var rettet mod brændstofdepoter og kraftværker. Da byen lå tæt på frontlinjerne, kunne byens indbyggere dagligt høre beskydning og kampe. Byen er fortsat under ukrainsk kontrol, men har været udsat for russiske angreb.

Kostjantynivka blev ramt af et russisk hypersonisk Kh-47M2 Kinzhal-missil, hvilket Rusland glædede sig over i pressen. Missilet ramte et brændstofdepot og forårsagede en brand i byen. Brugen af et hypersonisk missil, som ramte et stort brændstofdepot, blev bekræftet af USA's præsident Joe Biden.

Demografi
Efter folketællingen  2001 fordeler etnicitet og sprog sig således:

Etnicitet
 Ukrainere: 59.3%
 Russere: 37.7%
 Armeniere: 1.0%
 Hviderussere: 0.5%
 Azerbaijanere: 0.3%
 Jøder: 0.2%

 Sprog
Russisk: 78.1%
Ukrainsk: 21.0%
Armensk: 0.5%
Hviderussisk: 0.1%

Referencer

Eksterne henvisninger 

Byer i Donetsk oblast
Migjen Basha

Migjen Xhevat Basha (født 5. januar 1987 i Lausanne, Schweiz) er en albansk fodboldspiller, der spiller for italienske Torino FC.

Basha er storebror til landsholdspilleren, Vullnet Basha.

Tidligere liv 
Bashas familie er albanere fra Kosovo og stammer oprindeligt fra Suva Reka. Basha blev født i Lausanne, men var i to-tre som barn i Suva Reka for at lære sproget, og gik i skole der henne. Herefter vendte han tilbage til Schweiz inden krigen i Kosovo.

Klubkarriere

FC Lausanne-Sport 
Basha startede sin ungdomskarriere i FC Lausanne-Sport. Men i 2004/05 sæsonen blev Basha senior spiller, og blev rykket op på førsteholdstruppen.

Den 16. juli 2005 fik Basha sin debut som professionel, da han i 5-4 sejren over FC Winterthur erstattede Patrick Isabella i 60' minut. To uger senere, i hans tredje kamp som professionel, scorede han sit første professionelle mål den 30. juli 2005 imod FC Luzern, da han igen erstattede Patrick Isabella i 68' minut, og scorede derefter i 88' minut til 4-1.

FC Lucchese 
I januar 2006 skiftede Basha til FC Lucchese. Han spillede ikke særlig mange kampe, da han i 2005/06 sæsonen spillede fem ligakampe, og i 2006/07 sæsonen spillede otte kampe.

Esperia Viareggio 
I juli 2007 skiftede Basha til Esperia Viareggio. Han spillede her indtil januar 2008, og spillede 15 kampe og scorede et mål.

AC Rimini 
I januar 2008 skiftede Basha til AC Ramini.

Den 2. februar 2008 fik Basha sin debut for klubben, hvor han i 77' minut kom i spil i 1-0 sejren over AS Bari. Han spillede 12 kampe i resten af sæsonen.

Han spillede i alt 40 ligakampe for klubben inden han skiftede igen.

Frosinone Calcio 
I sommeren 2009 skiftede Basha til Serie B-klubben, Frosinone Calcio.

Den 21. august 2009 fik Basha sin debut for klubben, da han også scorede i sin debut i en 2-1 sejr ude mod Salernitana. Basha blev hurtig en vigtig spiller for klubben, og spillede 38 ligakampe for klubben indtil han skiftede væk i sommeren 2010.

Atlanta 
I juni 2010 skiftede Basha til Atlanta, som lige var rykket op til Serie A. Den 21. august 2010 fik han sin debut for Atlanta, hvor han spillede hele kampen imod Vicenza Calcio. Han spillede i alt 23 ligakampe for klubben, hvor syv af dem var fra start.

Torino FC 
I 2011/12 sæsonen blev Basha udlånt til Torino FC fra Atlanta. Han fik sin debut den 27. august 2011 imod Ascoli Calcio i en 2-1 sejr til Basha og co. Hans første mål faldt den 10. december 2011 imod Pescara Calcio, som endte 4-2 til Torino. Han spillede hele 36 kampe for klubben og scorede to mål, og hjalp klubben med at rykke op til Serie A, da Torino endte på en 2. plads.

I juli 2012 købte Torino ham permanent. Han fik sin 'nye' debut for klubben den 26. august 2012 imod AC Siena. Basha scorede sit 'første' mål for klubben den 28. oktober imod Parma F.C., hvor de dog tabte kampen 1-3.

Eksterne henvisninger 
 Transfermarkt.co.uk | Spillerinfo

Fodboldspillere fra Albanien
Fodboldspillere fra FC Lausanne-Sport
Fodboldspillere fra Torino FC
Personer fra Lausanne
Deltagere ved det europæiske mesterskab i fodbold 2016
Charles Francis Brush

Charles Francis Brush (født 17. marts 1849 i Euclid, Ohio, død 15. juni 1929) var en amerikansk opfinder, iværksætter og filantrop.

Charles F. Brush opfandt bl.a. dynamoen til jævnstrøm, som han bl.a. anvendte til at drive lysbuelamper til gadebelysning i New York City, og senere London, og videreudviklede akkumulatoren i varianter med bly og syre. Yderligere anses han som den første opfinder af den moderne vindturbine til produktion af elektricitet.

Eksterne links 

Opfindere fra USA
Filantroper fra USA
Erhvervsfolk fra USA
Kostjantynivskyj rajon

Kostjantynivskyj rajon (; ) er en af de 18 administrative rajoner i Donetsk oblast i det østlige Ukraine. Rajonen har (2015) indbyggere og et areal på 1.172 km². Det administrative center er placeret i byen Kostjantynivka, selvom byen ikke er en del af Kostjantynivskyj rajon.

Rajoner i Donetsk oblast
Traktaten i Corbeil (1258)

Traktaten i Corbeil var en traktat underskrevet 11. maj 1258 i Corbeil (i dag Corbeil-Essonnes) nær Paris af repræsentanter for Ludvig 9. af Frankrig og Jakob 1. af Aragonien.

Den franske konge afstod, som arving til Karl den Store, sine krav på overherredømmet til grevskaberne i den Spanske Mark.

Jakob 1. afstod sine krav på Fenouillet-du-Razès og Peyrepertuse inklusiv borgene Puilaurens, Fenouillet, Castellfisel og Quéribus. Derudover afstod han sine krav på overherredømmet over Toulouse, Saint Gilles, Quercy, Narbonne, Albi, Carcassonne (del af Grevskabet Toulouse siden 1213), Razès, Béziers, Lauragais, Termes og Ménerbes (givet som len i 1179 til Roger 2. Trencavel). Ligeledes afstod han Agde og Nîmes, hvor vicegreven siden 1112 havde været underlagt greverne af Barcelona samt Rouergue, Millau og Gévaudan (fra arven efter Douce af Provence). Han bevarede overherredømmet over Vicegrevskabet Carlat, Herskabet Montpellier og baroniet Aumelas.

I traktaten stod også at kongen af Aragonien skulle afstå sine feudale rettigheder til Grevskabet Foix, men det blev afvist af kongen, da han ratificerede traktaten 16. juli 1258 med den begrundelse, at det ikke var under den franske konges overherredømme.

I følge traktaten skulle Jakob 1.s datter Isabella af Aragonien gifte sig med Ludvig 9.s arving Filip 3.

Den 17. juli afstod Aragoniens konge sine arverettigheder til Grevskabet Provence i det Tysk-romerske Rige efter sin onkel Ramon Berenguer 4., greve af Provence, som døde i 1245 til fordel for grevens datter Marguerite, der var gift med den franske konge.

Det direkte resultat af traktaten var en begrænsning af Aragoniens kongers interesser i Sydfrankrig. Indirekte muliggjorde det også at Provence kunne blive inkorporeret i Frankrig efter at Huset Capet uddøde.

Kilder

Referencer 
 Joseph de Laborde, Layettes du Trésor des chartes, vol. 3 (Paris: E. Plon, 1875), pp. 405ff.
 The Worlds of Alfonso the Learned and James the Conqueror - Robert I. Burns, S.J., ed.
 The Crusader Kingdom of Valencia - Robert Ignatius Burns, S.J.
 Traktaten i Corbeil - Les Pyrénées Catalanes 

Spanien i middelalderen
Frankrig i middelalderen
Traktater
Røyknes Station

Røyknes er en lille norsk landsby med omkring 100 indbyggere i Vennesla i Agder fylke. Stedet voksede op som stationssted ved Setesdalsbanen i 1895 (nedlagt 1962), og som følge af udviklingen i Nomeland kraftværker i nabokommunen Iveland i 1920.

I dag drives en museumsjernbane den 8 km lange strækning mellem Røyknes Station og Grovane Station længere syd i Vennesla kommune.

Referencer 

Jernbanestationer i Agder
Agders geografi
Vennesla
Gibraltars Premier Division 2013-14

Gibraltars Premier Division 2013-14 (også kendt som Argus Insurance Premier Division grundet en sponsor) er den 115. national amatør fodboldturnering i Gibraltar siden dens grundlæggelse - det højeste fodboldniveau i Gibraltar. Ligaen blev til denne sæson udvidet til otte klubber, da det var en krav for at komme med i UEFA-turneringer. Sæsonen begyndte den 7. oktober 2013 med Glacis United der slog Lions Gibraltar 3-2. Lincoln var de forsvarende mestre, efter deres 11. titel i træk i 2012-13.

Stilling

Resultater 
Holdene spiller mod hinanden to gange mellem den 7. oktober 2014 og 5. maj 2014.

Topscorer

Referencer 

Fodboldsæson 2013-14
Premier Division 2013-14
Bunes

Bunes er en nedlagt gård i Moskenes kommune i Nordland fylke, Norge. Stedet ligger på nordvestsiden af Moskenesøya, lige ved en lille dal med en stor sandstrand, Bunesstranda. En sti går fra Bunesstranda over det lave næs Einangen (ca. 70 moh.) til Bunesfjorden på sydøstsiden af øen. Bunes er et af flere steder på vest- og nordsiden ("ydersiden") af Moskenesøya som tidligere var beboet, men som i dag er fraflyttet.

Det iøjnefaldende ved Bunes og Bunesstranda er det store felt med sand som strækker sig fra vandkanten og ind til foden af fjeldet på alle sider. Antagelig var området bevokset med græs i tidligere tider. Et sagn fortæller om to søstre som ejede hver sin halvpart af Bunes-gården. Da en ung og smuk mand kom til stedet og forelskede sig i den ene kvinde, blev søsteren så jaloux at hun hævnede sig med at forgifte jorden med kviksølv. Dermed blev jorden i hele dalen, ikke bare den delen som den ene søster ejede, til ufrugtbart sand. Torbjørn Alm ved Tromsø Museum mener i en artikel i tidsskriftet Ottar i 1993 at det i virkeligheden er sandsynlig at græsdækket i dalen er blevet ødelagt af overgræsning eller andre menneskelige indgreb, og at det må være sket allerede før 1647.

Et stykke ind i 1900-tallet var der to jordbrug på gården Bunes, med til sammen 21 personer i 1920. Stærke bølger og dårlige havneforhold gjorde stedet uegnet til at drive fiskeri fra, så i lighed med folk fra de fleste andre steder på ydersiden af Moskenesøya drev mændene på Bunes fiskeri på indersiden (i Vestfjorden). I 1944 eksploderede en mine som var drevet i land på Bunes. Én mand omkom og det ene bolighus på stedet blev ødelagt. Bunes blev fraflyttet middelbart efter.

Et andet navn på Bunes er Skjelvan eller Skjelven. Oluf Rygh i Norske Gaardnavne mener, at det navnet kan komme af skjalfa, skælve, efter de stærke bølger på stedet.

Referencer

Eksterne henvisninger 
 Bent Svinnung: Bunesstranda (Moskenesøy)
 Bent Svinnung: Ydmyk på Yttersia

Lofoten
Gårde
Bunesfjorden

Bunesfjorden er en kort fjordarm af Forsfjorden i Moskenes kommune i Nordland fylke som strækker sig næsten to kilometer i nordøstlig retning fra indløbet mellem bebyggelserne Vindstad, på vestsiden, og Engelsneset, på østsiden, ind til bunden hvor bygden Bunesfjorden ligger. Fjorden er omgivet af fjelde med højder på 300–500 moh. (Kammen i øst, 514 moh., og Bisplua i vest, 597 moh.).

Hurtigbåden fra Reine har anløb i Vindstad som er et populært udgangspunkt for fodturer til blandt andet Bunesstranda på nordsiden af Moskenesøya. Den lokale vej langs østsiden fra Vindstad til stedet Bunesfjorden er ikke tilsluttet andre veje.

Se også 
 Fjorde i Norge

Eksterne henvisninger 
Reinefjorden.no med rutetabel for hurtigbåden.
Fotoalbum på Origo: Gamle Lofotbilder - Bunesfjorden og Vindstad.

Lofoten
Fjorde i Nordland
Isle Royale

Isle Royale er den største ø i søen Lake Superior i staten Michigan, USA.  Øen og de mindre øer rundt omkring danner tilsammen en nationalpark, Isle Royale National Park.

Øen er 74 km lang, 14 km bred og har et areal på ca 530 km². Det højeste punkt er Mount Desor, der er  425 moh.

Isle Royale har hørt til USA siden Webster-Ashburton-aftalen blev indgået  i 1842, selvom den ligger nærmere den Canadiske kystlinje og hører administrativt til Keweenaw County, Michigan.

En gang var fiskerierhvervet stort på øen, man fiskede regnbueørred og helt. Indbyggerne, er for en stor del af skandinavisk oprindelse, blev tvunget at flytte da man besluttede at indrette nationalparken.

Øen er meget velkendt blandt biologer på grund af et langvarig studie af forholdet mellem ulv og elg. Ulvene gik over isen og overtog den mindre prærieulvs rolle som rovdyr . Studiet viser at det synes at opstå en slags harmoni mellem dyrene og at de tilpasser sig efter situationen.

Eksterne kilder/henvisninger 

 Om Isle Royale National Park

Michigan
Øer i USA
Øer i søer
Reine

Reine er et byområde og fiskevær i Moskenes kommune i Lofoten i Nordland. Reine er administrationscenter i kommunen, og har 324 indbyggerede per. 1. januar 2012. Øerne i Reine er knyttet sammen med broer, og europavej 10 passerer stedet. Reine har vært handelssted siden 1743. Fra byen afgår der hurtigbåde til omkringliggende bebyggelser som bl.a. Bunesfjorden.

Sidste solopgang før mørketid er 9. december og første solopgang efter mørketid er 3. januar.

Kendte personer fra Reine 
 Hans Erik Dyvik Husby, musiker og skuespiller

Eksterne henvisninger 

Nordlands geografi
Lofoten
Byer i Norge
Etrit Berisha

Etrit Berisha (født 10. marts 1989 i Pristina, Jugoslavien) er en albansk fodboldspiller, der spiller for italienske Lazio og s landshold.

Ungdomskarriere 
Berisha startede med at spille fodbold i KF 2 Korriku. Men i januar 2008 forlod han klubben til fordel for svenske Kalmar FF. Han spillede for klubbens U19 hold i et år, og blev i starten af 2009/10 sæsonen rykket op på førsteholdet.

Klubkarriere

Kalmar FF 
Berisha fik først sin debut den 28. april 2010 imod Örebro SK, som endte 4-1. Efter at have stået 14 kampe for klubben, blev han førstevalget på målmandsposten. Berisha scorede i sin tid i klubben tre mål, som alle var på straffe.

Han sidste kamp for Kalmar var imod Halmstads BK, hvor han bl.a. scorede på straffe. Berisha blev en nøglespiller for Kalmar, og fik en masse ros af klubbens træner. Han blev derudover også kåret til årets målmand i den svenske liga 2013. Dette resulterede i et skifte til Italien, efter at Berisha havde stået 90 kampe for Kalmar, og scoret tre mål.

S.S. Lazio 
Den 2. september 2013 blev det offentliggjort, at Berisha skiftede til Serie A-klubben S.S. Lazio. Han fik sin debut den 7. november 2013 i en Champions League gruppekamp imod Apollon Limassol. Den 6. januar 2014 fik Berisha sin liga debut imod Inter Milan, da førstevalget, Federico Marchetti, var skadet. Han holdt buret rent, og Lazio vandt 1-0. Men selv efter at førstemålmnad Marchetti var vendt tilbage fra sin skade, så stod Berisha på målet.

Landshold 
Landstræner Gianni De Biasi ringede Berisha op for første gang i maj 2012, til nogle venskabskampe imod  samt . I Albaniens 2-1 sejr over Qatar, sad Berisha på bænken hele kampen. Men fem dage senere, fik Berisha sin debut imod Iran, hvor de vandt kampen 1-0 i Istanbul, Tyrkiet. Efter debuten blev han en fast del af Albaniens trup.

Eksterne henvisninger 
 Transfermarkt.co.uk | Spillerinfo 

Fodboldspillere fra Albanien
Fodboldspillere fra Kalmar FF
Fodboldspillere fra SS Lazio
Deltagere ved det europæiske mesterskab i fodbold 2016
DPI

DPI står for Digital Patientinddragelse og er et system, der giver patienten et værktøj, som inddrager denne i behandlingen og hjælper til at frigive personalet for administrative opgaver. Eksempler på funktionalitet er at patienten kan: 	
 søge information, der er relevant for patientens eget behandlingsforløb
 angive oplysninger om eget helbred til brug i behandlingen 
 se og ændre tidspunkter for aftaler på sygehuset
 kommunikere på skrift, med billeder og video med klinikerne
 anvende værktøjer til hjælp under rehabilitering

Sundhedsvæsen i Danmark
Grovane Station

Grovane Station (Grovane stasjon) er en jernbanestation på Sørlandsbanen, der ligger i Vennesla kommune i Vest-Agder i Norge. Den betjenes ikke længere af de ordinære tog men er til gengæld udgangspunkt for veterantog på Setesdalsbanen til Røyknes.

Stationen blev anlagt som en del af den smalsporede Setesdalsbanen fra Kristiansand til Byglandsfjord, der åbnede i 1896. I 1938 blev Sørlandsbanen forlænget fra Nelaug til Grovane og videre ad Setesdalsbanens strækning til Kristiansand, der blev ombygget til normalspor. Den resterende del af Setesdalsbanen mellem Grovane og Byglandsfjord forblev imidlertid smalsporet, så passagerer måtte skifte og gods læsses om i Grovane. Samtidig betød stationens nye status som endestation for Setesdalsbanen, at den blev udstyret med remise og værksted for lokomotiver.

Setesdalsbanen blev nedlagt i 1962, men efterfølgende lykkedes det imidlertid jernbaneentusiaster at bevare strækningen mellem Grovane og Beihølen til brug for kørsel med veterantog. I Grovane blev treskinnesporet fjernet omkring 1970, men det blev senere genetableret. Stationen er i dag den eneste i Norge, hvor treskinnespor forekommer. Store dele af anlæggene fra tiden med skift mellem normalspor og smalspor er desuden stadig intakte, og det er besluttet at rekonstruere de manglende dele. I den anden ende blev Setedalsbanen forlænget til Røyknes i 2004, så den nu er på 8 km. De mere end hundrede år gamle damplokomotiver er trækkraft og er i fast drift i sommermånederne.

Litteratur

Eksterne henvisninger

Noter 

Stationer på Sørlandsbanen
Jernbanestationer i Norge uden persontrafik
Etableret i 1896
Ophørt i 1962
Stationer på veteranbaner i Norge
Jernbanestationer i Agder
Stationer på Setesdalsbanen
South Pacific

South Pacific er en amerikansk musical skrevet i 1949. Musikken er skrevet af Richard Rodgers og sangteksterne af Oscar Hammerstein II. Stykket er skrevet af Hammerstein og Joshua Logan og er baseret på en samling af James Micheners erindringer fra Stillehavet under 2. Verdenskrig.

Stykkets omdrejningspunkt er en kærlighedsaffære mellem en amerikansk sygeplejerske og en midaldrende fransk plantageejer på en Stillehavsø under krigen. Den indeholder også en bihistorie om en ung amerikansk løjtnant, der forelsker sig i en lokal pige, men som frygter for de sociale konsekvenser, et ægteskab med en af anden race kunne medføre.

Musicalen havde urpremiere på Broadway den 7. april 1949 med Mary Martin og Ezio Pinza i hovedrollerne. Forestillingen blev en stor succes, og den blev spillet 1295 gange.

I 1958 blev musicalen filmatiseret med Mitzi Gaynor og Rossano Brazzi i hovedrollerne.

Stykkets mest kendte sang er Some Enchanted Evening, der synges af den mandlige hovedperson, Emile de Becque.

Referencer 

Musicals fra USA
Vennesla Station

Vennesla Station (Vennesla stasjon) er en jernbanestation på Sørlandsbanen, der ligger ved Vikeland i Vennesla kommune i Vest-Agder fylke, omkring 15 km fra Kristiansand, i Norge.

Stationen var oprindeligt en del af den smalsporede Setesdalsbanen mellem Kristiansand og Byglandsfjord og åbnede sammen med denne 18. november 1895. Stationsbygninger er ligesom de andre fra banens åbning tegnet af Paul Due. I 1938 blev stationen en del af Sørlandsbanen, da denne blev forlænget fra Nelaug. Samtidig blev Grovane, knap 4 km længere mod nord, ny endestation for Setedalsbanen.

Stationen ligger ca. 2 km syd for det centrale Vennesla og har isoleret set aldrig været en god løsning for persontrafikken. Jernbanemyndighederne håbede at Vikeland ville udvikle sig til en stationsby, sådan som det var tilfældet andre steder i Norge på den tid. Det kom imidlertid ikke til at ske, og stationen fremstår den dag i dag som lidt ucentral. Beliggenheden blev i sin tid bestemt af hensyn til industrien, og der blev anlagt to sidespor til Byggma og Hunsfos fabrikker. Sporet til Byggma er i dag fjernet. Dele af sporet til Hunsfos fabrikker eksisterer stadig men meget er fjernet. 

Stationen selv gennemgik en modernisering i 2010 med nye perroner. Stationen har ventesal og toiletter men er ubemandet og har ikke billetautomat. Den betjenes af to buslinjer til Vennesla og Kristiansand.

Litteratur

Eksterne henvisninger 

Stationer på Sørlandsbanen
Etableret i 1895
Jernbanestationer i Agder
Seler

Seler er tekstil eller læder stropper der bæres over skuldrene for at holde et par bukser oppe. Stropperne kan være elastiske enten helt eller delvist, der hvor de sidder fast i bukserne, og de fleste seler er udført i vævet stof der former et X eller Y på ryggen. Seler bliver typisk sat fast i bukserne med knapper i læderstykker i enderne af selerne, eller ved clips, der sætte fast i bukserne.

Historie 

Der har været adskillige forgængere selerne igennem de seneste 300 år, men den moderne type seler blev først opfundet i 1820 af Albert Thurston og blev tidligere benyttet af alle på grund af moden med høj talje i bukser i midten af 1800-tallet og begyndelsen af 1900-tallet, hvilket gjorde det upraktisk at benytte bælte. I løbet af 1900-tallet blev seler nogle gange omtalte som gallouses på engelsk. Samuel Clemens, der er bedre kendt under sit forfatternavn Mark Twain, patenterede "justerbare og aftagelige remme til beklædningsgenstande", og var den første, der modtog et patent i USA for seler i 1871. Efter at seler mistede deres popularitet under 1. verdenskrig, da mænd blev vant til uniformbælter, blev de stadig brugt regelmæssigt igennem 1920'erne. Fordi seler blev set som "undertøj", udskiftede nogle mænd dem med bælter i løbet af 1930'erne da veste, som tidligere havde skjulte selerne, blev båret sjældnere. Dette signalerede også et skift i placeringen af knapper fra ydersiden af linningen til indersiden. Tidsskriftet Life påstod i 1938 at 60 % af de amerikanske mænd valgte bæltet frem for seler. Selvom tilbagekomsten af bukser i fuller-snit i 1940'erne genoplivede selerne, kom de ikke til at dominere over bæltet igen i samme grad som tidligere. I Storbritannien er det fortsat normen at bære seler til jakkesæt og kjole bukser.

Referencer 

Beklædningsgenstande
Vejrfænomen

Et Vejrfænomen er et meteorologisk fænomen, der kan forklares af principperne om meteorologi. Orkaner og monsun, luftfugtighed og sne, hedebølge og polare lavtryk, tåge og cumulonimbusskyer – vejret udfolder sig på mange måder rundt omkring i verden og i løbet af året. 

Den 19. og 20. oktober 2012 blev der flere steder i Danmark rapporteret om det sjældne vejrfænomen, blodregn. Det rødlige skær i regnen skyldes sand og støv fra Sahara, som er hvirvlet op med vinden og ført op til Danmark. Den 2. juli 2011 blev København og omegn ramt af et voldsomt skybrud. Store dele af København lå efterfølgende under vand. Skybrud var et vejrfænomen, som danskerne og specielt københavnerne stiftede bekendtskab med i sommeren 2011. 

Andre eksemplarer på vejrfænomener er bl.a. en hændelse i den kinesiske by Chifeng i november 2013. Her kunne indbyggerne se hele tre sole på himlen. De tre sole var akkompagneret af regnbuelignende lysstråler, som omsvøbte scenariet. Ifølge Chifeng Meteorological Bureau var der tale om et astronomisk fænomen, som kaldes ”fantom-sole” eller ”isglorier”. Fænomenet bliver synligt, når iskrystaller danner skyer 6000 meter oppe i luften, samtidig med solstråler reflekterer igennem disse skyer.

Vejrfænomener 
Eksempler på vejrfænomener:

Se også 
 Vejrekstremer i Danmark

Referencer

Eksterne henvisninger 
 Vanvittige vejrfænomener, Berlingske, 13. november 2013
 9 ekstreme vejrfænomener fra hele verden, Samvirke, 25. august 2013

Klimatologi
Meteorologi
Vejr